“บลูบิค” ลุยโรดโชว์ออนไลน์ 31 ส.ค.นี้ ฉายภาพธุรกิจก่อนลงเทรด mai
“บลูบิค” จัดโรดโชว์ 31 ส.ค.64 เวลา 14.00 – 15.30 น. ผ่าน Facebook Page : Bluebik Group พร้อมฉายภาพธุรกิจ ตอกย้ำจุดเด่นหุ้นคอนซัลต์ด้านดิจิทัลทรานส์ฟอร์เมชันตัวแรกของไทย ก่อนลงสนามเทรด mai
“บลูบิค” จัดโรดโชว์ 31 ส.ค.64 เวลา 14.00 – 15.30 น. ผ่าน Facebook Page : Bluebik Group พร้อมฉายภาพธุรกิจก่อนลงสนามเทรด mai
26 ส.ค. 2564

นายพชร อารยะการกุล ประธานเจ้าหน้าที่บริหาร บริษัท บลูบิค กรุ๊ป จำกัด (มหาชน) หรือ BBIK พร้อมด้วยซีเอฟโอ และผู้บริหารจาก บล.หยวนต้า (ประเทศไทย) ที่ปรึกษาทางการเงิน เตรียมการจัดโรดโชว์ให้ข้อมูลแก่นักลงทุนรายย่อยในวันที่ 31 สิงหาคม 2564 ตั้งแต่เวลา 14.00 – 15.30 น. ทางระบบออนไลน์ผ่านช่องทาง Facebook Page : Bluebik Group
สำหรับการโรดโชว์ในครั้งนี้บริษัทฯ เตรียมข้อมูลธุรกิจ พร้อมฉายภาพธุรกิจในทุกมิติ ไม่ว่าจะเป็นผลประกอบการและศักยภาพการเติบโต ตอกย้ำจุดเด่นหุ้นคอนซัลต์ด้านดิจิทัลทรานส์ฟอร์เมชันตัวแรกของไทย ที่เตรียมเข้าจดทะเบียนในตลาดหลักทรัพย์เอ็ม เอ ไอ (mai)
อนึ่ง บริษัท บลูบิค กรุ๊ป จำกัด (มหาชน) หรือ BBIK ธุรกิจคอนซัลต์ด้านดิจิทัลทรานส์ฟอร์เมชัน ที่เป็นผู้ปลดล็อกศักยภาพการเติบโตแบบไร้ขีดจำกัดในทุกมิติ สร้างแต้มต่อให้กับลูกค้าองค์กรที่ต้องการปรับเปลี่ยนรูปแบบการทำงานสู่ดิจิทัล ด้วยการให้คำปรึกษาด้านกลยุทธ์ นวัตกรรม และเทคโนโลยีแบบครบวงจร